**MINIMALNI STANDARDI**

[UGIB (umetnost giba)](http://portal.mss.edus.si/msswww/programi2011/programi/media/pdf/un_gimnazija/umetniska-gimnazija-dramsko-gledaliska-smer/UN_Umetnost_giba.pdf) **1 - 4. letnik:**

Minimalni standard je doseženih najmanj 50% pri praktičnem delu/ nastopu, ustnih in pisnih/ seminarskih nalogah.

V okvir minimalnih standardov sodijo tudi obiski plesnih predstav in sicer dve plesni predstavi letno (Stara mestna elektrarna, Plesni Teater Ljubljana, Španski borci, Glej, Cankarjev dom, DIC, GPD- Kardeljeva ploščad 28a…)

Popravljanje ocen je možno sproti.

V vsakem letniku pišejo en pisni test (umeščen v smiselnem časovnem okviru). Za prehod v naslednji letnik mora biti pisno preverjanje znanja pozitivno.

Ustno preverjanje znanja, seminarske naloge ali eseje o predstavah se uporabi pri dijakih z daljšo opravičeno odsotnostjo.

Zaradi specifike praktičnega dela je pri predmetu umetnost giba obvezna 80% aktivna prisotnost. Praktično delo se ocenjuje po skupnih merilih in kriterijih vrednotenja in ocenjevanja določenih v aktivu strokovnih predmetov umetniške gimnazije- dramsko gledališka smer. Za prehod v višji letnik morajo biti ocene praktičnega dela pozitivne.

Dijak mora splošno obvladati vsebine od 1.- 4. letnika, ki se ustrezno nadgrajujejo:

* osnovne pojme in vaje modernih in sodobnih plesnih tehnik in baleta, kontaktne improvizacije
* obvlada izvajalske spretnosti in koordinacijo gibanja v prostoru,
* uporabi principe in elemente pri izvajanju in prikazu lastnih plesnih kompozicij, variacij,
* uporabi različne ustvarjalne pristope k ustvarjanju gledališkega giba in kompozicije,
* razvije lasten gibalni izraz in lastno odrsko identiteto,
* vzpostavi kritičen odnos do plesne ustvarjalnosti in poustvarjalnosti, ki ga lahko zagovarja ustno ali pisno
* pozna razvoj plesne umetnosti v prostoru in času, slovenske in tuje plesne ustvarjalce, poustvarjalce in soustvarjalce v različnih obdobjih, družbah.
* samostojno oblikuje in ustvari plesne fraze
* uporablja različne tehnične pripomočke, npr. poveže različne glasbene strukture z plesnim materialom in ustvari lastno plesno-glasbeno kompozicijo ali plesni video